থুওকু মসজিদ

থুওকু মসজিদ (চীনা: 拖姑清真寺; ফিনিন: Tuōgū Qīngzhēn Sì) চীনের ইউন্নান প্রদেশের, লুতিয়েনের থাইইউয়েন হুই নৃতাত্ত্বিক শহরে অবস্থিত একটি মসজিদ। এটি ইউন্নানের প্রদেশের ঐতিহ্যবাহী সাংস্কৃতিক স্থান। ইউন্নান প্রদেশের দশটি বৃহত্তম মসজিদের একটি এই মসজিদ। নামকারণ থুওকু শব্দটি ইউয়ে ভাষা থেকে এসেছে। "থুওকু" শব্দের অর্থ সুন্দর জায়গা। ইতিহাস ১৭৩০ সালে চিং রাজবংশের ইয়ংঝেংয়ের অষ্টম বছরে নির্মাণ করা হয়েছে। চিং রাজবংশের সামরিক কর্মকর্তা মা লিংকান (马麟灿) এবং মা লিঞ্চি (马麟炽) এর অনুদানে থুওকু মসজিদটি নির্মাণ করা হয়। ২০১৪ সালের লুডিয়ানের ভূমিকম্পে মসজিদটি নিরাপদ ও সুরক্ষিত থাকে। স্থাপত্য মসজিদটি ৪,০০০ বর্গমিটার (৪৩,০০০ বর্গফুট) এলাকা জুড়ে অবস্থিত। মসজিদের ভবন চিং রাজবংশের ভবন নির্মাণ নীতি অনুসরণ করে এবং ঐতিহ্যবাহী স্থাপত্য শৈলীর আদলে নির্মাণ করা হয়েছে। মসজিদ ভবনে প্রধান নামাজঘর, হুয়াংসিং টাওয়ার (唤醒楼), উজুয়ান হলঘর (无倦堂), পিছনের বিশেষকাজের ঘর (后亭) এবং নামফলক (照壁) রয়েছে। প্রধান নামাজঘর প্রধান নামাজঘরটি ১৫ মিটার (৪৯ ফুট) প্রস্থ, ১৮ মিটার (৫৯ ফুট) দীর্ঘ এবং ১৩ মিটার (৪৩ ফুট) উচ্চতাবিশিষ্ট। নামাজঘরটি ৩৬ টি কলাম দ্বারা গঠিত। ছাদের শেষভাগের নিচে চীনা হরফে "হ্যাপি প্যারাডাইস" লেখা একটি ফলক আছে। হুয়াংসিং টাওয়ার হুয়াংসিংয়ের টাওয়ারটি পাঁচতলা বিশিষ্ট একটি চীনা টাওয়ার। ঘরের ছাদের মাঝখানে একটি ফলকে চীনা হরফে "সবার জন্য"(普慈万有) লেখা আছে। চিত্রশালা আরো দেখুন চীনে ইসলাম চীনের মসজিদের তালিকা তথ্যসূত্র